cyanic-selkie/wikianc huggingface dataset:
खुलना विभाग
भूगोल
खुलना विभाग बङ्गलादेशको मध्ये पश्चिम भागमा पर्छ भने यो विभाग २१°६०' देखि २४°१३' उत्तर अक्षांश र ८८°३४' देखि ८९°५८' पूर्वी देशान्तरमा अवस्थित छ। खुलना विभागले बङ्गलादेशको कुल क्षेत्रफल मध्ये २१६४३.३० वर्ग किलोमिटर ओगटेको छ। यस विभागलाई राजशाही, नाटोर र पाबना जिल्लाले उत्तर, बङ्गालको खाडीले दक्षिण, राजबाडी, फरिदपुर, गोपालगञ्ज, पिरोजपुर र बरगुना जिल्लाले पूर्व र भारतको पश्चिम बङ्गाल राज्यले पश्चिमबाट घेरेको छ। यस विभागमा दक्षिण भूभागमा सुन्दरबन अवस्थित छ जुन सतखिरा, खुलना र बागेरहाट जिल्लामा फैलिएको छ। जमुना, पद्मा, घोराई-मधुमती, इचामती, भैरव, हरिणघाट, बलेश्वरी, कुमार, रुप्सा-पसुर आदि यस विभागका प्रमुख नदिहरू हुन्। यस विभागमा बङ्गालको खाडीमा रहेका केही टापूहरू पनि समावेश छन्।
जनशाङ्खिकि
विभाग प्रतिवेदनका अनुसार यस विभागको कुल जनसङ्ख्या १४७०५२२९ रहेको छ जसमध्ये पुरुषको जनसङ्ख्या ५१.०५% छ भने महिलाको जनसङ्ख्या ४८.९५% रहेको छ। धर्मका आधारमा यस विभाग इस्लाम धर्मवलम्बीको जनसङ्ख्या ८२.८७%  छ भने हिन्दु धर्मवलम्बीको जनसङ्ख्या १६.४५% छ र अन्य धर्मका मानिसहरूको जनसङ्ख्या ०.६८% रहेको छ। यस विभागको जनघनत्व ७०० मानिस प्रति किलोमिटर छ। यस विभागमा २०७३७ मस्जिद, २०५९ मन्दिर, ४७ गिर्जाघर, ७८ चिहानहरू रहेका छन्।
अर्थतन्त्र
यस विभागको मुख्य आय श्रोतको बाटो भनेको कृषि र खेती हो जसमा जिल्लाकै ५६.५६% मानिसहरू संलग्न छन्। यस जिल्लाका मानिसहरू अन्य जस्तै ४.०४% मजदुरी, व्यापार र उद्योगमा १.७२%, वाणिज्यमा १५.२०%, सञ्चार र यातायातमा ३.४७%, रेमिटेन्समा ०.५%, निर्माण क्षेत्रमा ४.०९%, सुविधा ४.७७%, धार्मिक सेवा ०.५१% र अन्य ९.१४% रहेका छन्।
प्रशासन
प्रशासकीय खुलना विभागको स्थापना सन् १९६० मा भएको थियो। खुलना पुरवसभाको स्थापना भने १२ डिसेम्बर १८८४ मा भएको थियो। यसलाई १२ डिसेम्बर १९८४ मा नगरपालिका निगममा परिणत गरिएको थियो। खुलना सहर निगमको भने ६ अगष्ट १९९० मा घोषणा गरिएको थियो।
शिक्षा
यस विभागको कुल साक्षरता दर ४६.९४% रहेको छ जसमध्ये पुरुषको साक्षरता दर ५०.८७% छ भने महिलाको साक्षरता दर ४२.८०% रहेको छ। यस विभागमा ७ विश्वविद्यालय, ३१० क्याम्पस, २ मेडिकल क्याम्पस, ४ कानुन क्याम्पस, १४ शिक्षण शिक्षण संस्था, १९८४ माध्यमिक विद्यालय, १९११२ प्राथमिक विद्यालय, ७७ बाल उद्धान केन्द्र, २०४१ मदरसा र १२० अन्य शिक्षण संस्थाहरू रहेका छन्। यस जिल्लाका केही उत्कृष्ट विद्यालयहरू यस प्रकार छन्; खुलना विश्वविद्यालय, खुलना प्राबिधिक तथा इञ्जिनियरिङ विश्वविद्यालय, खुलना मेडिकल क्याम्पस, ब्रजलाल क्याम्पस, खुलना क्याम्पस, एमए मजिद क्याम्पस, एमएम क्याम्पस, झिनाइदह सैनिक क्याम्पस, माइकल मधुसूदन विश्वविद्यालय क्याम्पस, जसोर जिला विद्यालय (सन् १८३८), मगुरा सरकारी उच्च विद्यालय, नाडाइल उच्च विद्यालय (सन् १८५४), नालदह माध्यमिक विद्यालय (सन् १८९५), बाराइपारा प्राथमिक विद्यालय (सन् १८५०), अङ्गारा सरकारी प्राथमिक विद्यालय (सन् १९१८), परागपुर सरकारी प्राथमिक विद्यालय (सन् १९०५), सहिद मजिदिया अलिय मदरसा (सन् १९५०), आदि।
महिषपाल वंश
महिषपाल वंश अभिरले स्थापना गरेको वंश थियो जसले काठमाडौँ उपत्यकामा शासन गरेको थियो। उनीहरूले गोपाल वंशलाई विस्थापित गरेर नेपाललाई आफ्नो नियन्त्रणमा लिएका थिए। गोपाल र महिसापाल मिलेर अभिर भनेर चिनिन्थ्यो। महिस्पाल वंशका तीन राजाहरूले किरात वंशद्वारा पराजित हुनु अघि उपत्यकामा शासन गरेका थिए।
राजाहरू र शासन अवधि
गरी जम्मा १६१ वर्ष २ महिना शासन गरेका थिए।
दक्षिण अफ्रिका राष्ट्रिय फुटबल टोली
दक्षिण अफ्रिका राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा दक्षिण अफ्रिकाको प्रतिनिधित्व गर्ने पुरुष फुटबल टिम हो । यो दक्षिण अफ्रिकी फुटबलको लागि शासकीय निकाय दक्षिण अफ्रिका फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएफको सदस्य राष्ट्र हो । टिमको सबै भन्दा ठूलो उपलब्धि १९९६ अफ्रिकी राष्ट्र कप जित्नु थियो ।
बजार निर्माता
बजार निर्माता (Market maker) एउटा अनुमति प्राप्त संस्था, धितोपत्र दलाल, धितोपत्र व्यापारी वा शेयर दलाल संस्था हो । डिवेञ्चर वा सामूहिक लगानी योजना वा सूचीकृत धितोपत्रहरूमा तरलता प्रदान गर्ने उद्देश्यले धितोपत्र आफ्नो नामबाट खरीद बिक्री कारोबार गर्ने संस्थालाई बजार निर्माता भनिन्छ । बजार निर्माताले क्रेता र बिक्रेताबीचको समयको अन्तरलाई पुलको रूपमा जोडिदिने काम गर्छ । सामान्यतया दोश्रो बजार बजारमा खरिद र बिक्री एकैपटक हुन्छ । बिक्रेताको शेयर त्यतिबेला मात्र बिक्री हुन्छ, जब खरिदकर्ता उक्त शेयर खरिद गर्न आउँछन् । त्यस्तै एउटा खरिदकर्ताले तबमात्र दोश्रो बजारबाट शेयर खरिद गर्न पाउँछ जब बिक्रेताले बिक्री गर्न तयार हुन्छ । यसरी एक अर्काको सहमति बिना कारोबार सम्भव नै हुँदैन ।
बजार निर्माताले जहिले पनि बिक्रेतालाई बजार मूल्यभन्दा केही कम र क्रेतालाई बजार मूल्य भन्दा केही बढी न्यूनतम मूल्य तोकेर शेयरको खरिद तथा बिक्रीको बोलकबोल गराउँछ । यसरी क्रेता वा बिक्रेतामध्ये कुनै एक पक्ष भए पनि बजार निर्माताले उसको शेयर खरिद गरिदिन्छ र क्रेता नआउञ्जेल होल्ड गरेर राख्छ । त्यसबीचको मूल्यको जोखिम पनि उसैले लिन्छ । यसरी बजार मूल्य भन्दा कममा किन्ने र बढीमा बेच्दा आउने नाफा बजार निर्माताको आम्दानी हुन जान्छ । तर बजार निर्माता ठूलो परिमाणको खरिदबिक्रीमा मात्र सहभागी हुन्छ ।
डल ताल
डल ताल जम्मू र कश्मीरको गृष्म कालिन सदरमुकाम श्रीनगरमा अवस्थित ताल हो । यसको क्षेत्रफल लगभग १८ वर्ग किलोमिटर रहेको छ ।
जनसङ्ख्याको अनुसार देश तथा शासित क्षेत्रहरूको सूची
यो जनसङ्ख्या अनुसार देश तथा शासित क्षेत्रहरूको सूची हो। यसमा सार्वभौम राज्य, बसोबास भएका शासित क्षेत्र र, केही अवस्थामा, सार्वभौम राष्ट्रहरूको शासित क्षेत्रहरूलाई देशहरूको समावेश छन्। यस सूचीमा संयुक्त अधिराज्यलाई एकल देशको रूपमा लिइएको छ भने नेदरल्यान्डद्वारा शासित देशहरूलाई छुट्टै मानिएको छ। यसबाहेक, यो सूचीमा आइएसओ ३१६६-१ मा फेला नपरेको सीमित पहिचान भएका निश्चित राज्यहरू समावेश छन्। साथै यस सूचीमा विश्वको जनसङ्ख्याको तुलनामा प्रत्येक देशको जनसङ्ख्या प्रतिशतले दिइएको छ। संयुक्त राष्ट्रसङ्घको अनुमान अनुसार हाल विश्वको कुल जनसङ्ख्या ७.८७ अरब रहेको छ।
विधि
यस तालिकामा प्रयोग गरिएका तथ्याङ्कहरू उपलब्ध भएको ठाउँमा राष्ट्रिय जनगणना प्राधिकरणले गरेको सबैभन्दा अद्यावधिक अनुमान वा प्रक्षेपणमा आधारित छ भने अद्यावधिक गरिएको राष्ट्रिय तथ्याङ्क उपलब्ध नभएमा, संयुक्त राष्ट्रको आर्थिक तथा सामाजिक मामिला विभागको जनसङ्ख्या विभागद्वारा यस सूचीमा सन् २०२१ को अनुमानित तथ्याङ्क प्रस्तुत गरिएको छ।
सङ्कलित तथ्याङ्कहरू हरेक देशमा एकै पटक वा एकै तहको यथार्थताको हिसाबले सङ्कलन नगरिएकाले गर्दा सङ्ख्यात्मक तुलनाले भ्रामक निष्कर्ष निकाल्न सक्छ। यसबाहेक, सबै देशका मानिसहरूको सङ्ख्या जोडनु विश्वको कुल सङ्ख्या बराबर नहुन सक्छ।
संयुक्त अधिराज्यका देशहरू जस्ता सार्वभौम राष्ट्रहरूको अभिन्न भागको रूपमा क्षेत्रहरूलाई सम्बन्धित सार्वभौम राष्ट्रहरूको भागको रूपमा गनिन्छ। युरोपेली सङ्घ जस्ता अन्य संस्थाहरू समावेश गरिएको छैन। सार्वभौम राज्यहरूको रूपमा स्वीकृत प्राप्त नगरेका र स्थायी जनसङ्ख्या नभएका स्वतन्त्र क्षेत्रहरूलाई समेत यस सूचीमा समावेश गरिएको छैन भने विभिन्न देशहरूले कुमेरू महादेशका ठाउँहरूलाई दावी गरेका छन् भने उक्त क्षेत्रमा बस्ने मानिसहरूको सङ्ख्या यस सूचीमा समावेश छैन।
जनसङ्ख्या अनुसार सार्वभौम राज्य र शासित क्षेत्रहरू
पुनश्च: संयुक्त राष्ट्र सङ्घका १९३ सदस्य राष्ट्रहरू र दुई पर्यवेक्षक राष्ट्रहरूलाई संयुक्त राष्ट्रसङ्घको साधारण सभामा सङ्ख्या दर्जा दिइएको छ। सार्वभौम राज्यहरूको भाग भएका आश्रित क्षेत्रहरू र शासित देशहरूलाई छड्केमा देखाइएको छ भने सङ्ख्याको दर्जा दिइएको छैन। यसबाहेक, सीमित मान्यता भएका सार्वभौम राष्ट्रहरूलाई सङ्ख्याको दर्जा दिइएको छैन।
नेपालको निशान छाप
नेपालको निशान छाप नेपालको राष्ट्रिय चिह्न हो। यो हालमा नेपालको जनयुद्ध पश्चात वि. सं २०६३ पुस १५ मा अन्तिम पटक परिवर्तन भएको हो। नेपाल सरकारले कालापानी, लिपुलेक र लिम्पियाधुरा लगायतका क्षेत्रलाई समेटेर नयाँ नक्सा जारी गरेपछि निशान छप संशोधन गर्न विधेयक दर्ता गरेको छ। यो निसाना छाप हाल २०७७ जेठ ३१ गते संसोधन भई चुच्चे नक्सा सहितको भएको छ। निसाना छापको आधार भागमा नेपाल को प्रमुख खाद्यान्न बाली धानको २ वटा बाला र लैङ्गिक समानता र सहकार्यता दर्साउन को लागि महिला र पुरुष को हात मिलाईएको तस्बिर इङ्गित गरिएको छ।
गर्भाधान संस्कार
विषयप्रवेश
संस्कार संस्कृत शब्द हो। यसको अङ्ग्रेजी पर्यायवाची शब्दका रूपमा अंगेजीको sacrament, correctness, purification, purity आदि शब्दहरूलाई लिन सकिन्छ भने संस्कृतमा पवित्र, परिपूत, मेध्य, शुचि आदि शब्दहरूलाई लिन सकिन्छ । संस्कारको सामान्य अर्थ हुन्छ कुनै वस्तु वा व्यक्तिलाई संस्कृत बनाउनु अर्थात् शुद्ध पार्नु । सागलाई केलाएर पखाल्नु, चामलमा रहेका बियाँ टिपेर पखाल्नु वस्तु संस्कारको एउटा उदाहरण हो । त्यसैगरी मानिसका मन, वचन, कर्म तथा शरीरलाई पवित्र बनाउनु पनि संस्कार हो । प्रत्येक सुसंस्कृत कार्यको धार्मिक महत्त्वका साथै वैज्ञानिक महत्त्व पनि हुन्छ । शिशुको जन्मदेखि मृत्युसम्मका संस्कारले मानिसका मानसिक, शारीरिक बौद्धिक एवं मनोवैज्ञानिक शुद्धीकरण गर्दछ ।
परिचय
महिलाले गर्भ धारण गर्नु अघि गरिने संस्कारलाई संस्कृत भाषामा गर्भाधान संस्कार भनिन्छ भने अङ्ग्रेजी भाषामा impregnation-rite, fertilization-rite, impregnation-rite, conception-rite भनिन्छ । कुनै पनि अन्नको बिउबिजन खेतबारीमा छर्नु अघि शुद्धीकरण गर्नु पनि गर्भाधान संस्कार जस्तै हो । गर्भ रहनका लागि कुनै बाधा व्यवधान नहोस् भनेर यो कार्य गरिन्छ । हाम्रो हिन्दुवैदिक १६ संस्कारमध्ये गर्भाधान संस्कार पहिलो हो । गृहस्थ जीवनमा प्रवेश गरेपछिको प्रथम कर्तव्यका रूपमा यसलाई लिने गरेको पाइन्छ ।
संस्कार विधि
शास्त्रले गर्भाधानका निमित्त उत्तम तिथि, बार, नक्षत्रको निर्देश गरेकोछ । यसमा मघा, रेवती, ज्येष्ठा नक्षत्रलाई वर्जित गरेको छ । पूर्वाङ्गका रूपमा गर्भाधान पूर्व दीप, कलश, गणेश पूजन तथा मातृका पूजन, नान्दी श्राद्ध, आदि गर्नुपर्ने प्रावधान पनि रहेको छ ।
भौगोलिक ध्रुव
भौगोलिक ध्रुव वा ध्रुव पृथ्वीको दुई बिन्दुहरूमध्ये एक हो जहाँ यसको परिक्रमणको अक्षले यसको सतहलाई प्रतिच्छेदन गर्छ। उत्तरी ध्रुवमा उत्तरध्रुवीय महासागरमा रहेको छ भने दक्षिणी ध्रुव कुमेरू महादेश रहेको छ। उत्तर र दक्षिण ध्रुवहरू सौर्यमण्डलका अन्य ग्रह वा उपग्रहहरूका लागि पनि परिभाषित गरिएको छ। पृथ्वीको उत्तर ध्रुवजस्तै अपरिवर्तनशील सतहको एउटै छेउमा उत्तर ध्रुव रहेको छ। पृथ्वीको सतहको तुलनामा भौगोलिक ध्रुवहरू केही वर्षको अवधिमा केही मिटरको अन्तरालमा सर्छन्।
अक्षमालिकोपनिषद
अक्षमालिका उपनिषद ॠग्वेद शाखा को अन्तर्गतमा पर्ने एक उपनिषद हो। येसमा प्रजापति ब्रह्मा र कुमार कार्तिकेय को प्रश्नोत्तर प्रस्तुत गरिएको छ। येसमा सबैभन्दा पहिला 'अक्षमाला' को विषय मा जिज्ञासा गरियेको छ। यो के हो, येसको कतिवटा लक्षण छन्, कति भेद छन्, कति सूत्रहरु छन्? जस्ता प्रस्नाका उत्तर यो उपनिषदमा पाईन्छ।
केल्भिन थमसन
बेलायतका प्रसिद्ध गणिताशास्त्री तथा भौतिकशास्त्रीका रूपमा केल्भिनलाई चिनिन्छ । उनको जन्म सन् १८२४ मा बेलायतको बेल्फास्टका भएको थियो । उनले ग्लासगो विश्वविद्यालय र क्याम्ब्रिज विश्वविद्यालयबाट शिक्षा लिएका थिए । सन् १८४६ देखि १८९९ सम्म उनले ग्लासगो विश्वविद्यालयमा पढाए । विशेषगरी केल्भिनले ऊष्मप्रवैगिकी (Thermodynamics) को क्षेत्रमा काम गरे । जसअनुसार वैज्ञानिक जेम्स प्रिसकटले विकास गरेको शक्ति (Energy) सम्बन्धी अध्ययनलाई विकासित गर्दै ताप (Heat) र यान्त्रिकशक्ति (Mechanical energy)को सम्बन्धका बारेमा अध्ययन गरे । यसैगरी  केल्भिनले वैज्ञानिक हेल्महोल्जसगँ मिलेर सूर्यको आयु र यसले निकाल्ने शक्तिको अनुमान गरे । तापक्रम नाप लिने पनि विकास गरे । जसलाई आज हामी तापत्रम नाप लिँदा केल्भिन भन्ने गछौँ । स् न १९०७ मा उनले निधन भयो ।
देवी क्याम्पस
देवी क्याम्पस झापा जिल्लाको एउटा क्याम्पस हो । यो बिर्तामोड नगरपालिका ६ मा सञ्चालित छ । वाणिज्य शास्त्र सङ्कायको चार वर्षे वी.वी.एस. अध्यापन हुने यस क्याम्पसको स्थापना २०७० सालमा भएको हो । यस क्याम्पसमा कक्षा ११,१२ मा विज्ञान,व्यवस्थापन,कमर्स,आर्ट्सलगायत विषयमा अध्ययन अध्यापन गराइन्छ।
मेलबर्न
मेलबर्न अस्ट्रेलियाको भिक्टोरिया राज्यको राजधानी र सबैभन्दा ठूलो सहर हो। यो अस्ट्रेलिया र ओसिनिया क्षेत्रमा पर्ने सहरहरू मध्ये दोस्रो सबैभन्दा बढी जनसङ्ख्या भएको सहर हो। यसको महानगरीय क्षेत्रलाई सामान्यतया ग्रेटर मेलबर्न भनेर चिनिन्छ। ग्रेटर मेलबर्न महानगरीय क्षेत्र ३१ स्थानीय नगरपालिकाहरूको सहरी समूह मिलेर बनेको छ, यद्यपि यो नाम विशेष गरी यसको केन्द्रीय व्यापार क्षेत्र वरिपरि रहेको मेलबोर्न सहरको स्थानीय नगरपालिकाको लागि पनि प्रयोग गरिन्छ। महानगरले पोर्ट फिलिप खाडीको उत्तरी र पूर्वी तटवर्ती भागहरू ओगटनुका साथै मोर्निङ्गटन प्रायद्वीप, वेस्ट गिप्सल्यान्ड, साथै यारा उपत्यका, डान्डेनोङ र म्यासेडोन पर्वत तर्फको भित्री भूभागहरूमा फैलिएको छ। यसको जनसङ्ख्या ५० लाखभन्दा बढी छ ( सन् २०२१ जनगणना अनुसार, अस्ट्रेलियाको जनसङ्ख्याको १९%) धेरै जसो सहरको केन्द्रको पूर्वी भागमा बसोबास गर्ने र यसका बासिन्दाहरूलाई सामान्यतया "मेलबर्नियालीहरू" भनेर चिनिन्छ।
मेलबर्न क्षेत्र ४०,००० वर्ष पूर्व देखि नै आदिवासी भिक्टोरियालीहरूको घर हो र स्थानीय कुलिन राष्ट्र कुलहरूको लागि महत्त्वपूर्ण बैठक स्थानको रूपमा सेवा गरिरहेको छ। सन् १८०३ मा न्यु साउथ वेल्सको ब्रिटिस उपनिवेशको अंश पोर्ट फिलिपमा छोटो समयका लागि दण्डित बस्ती निर्माण गरिएको थियो, तर भ्यान डाइमेन्स ल्यान्ड (आधुनिक तस्मानिया) बाट स्वतन्त्र बसोबास गर्नेहरूको आगमनसँगै मेलबर्नको स्थापना भएको थियो तर यो सन् १८३५ सम्म थिएन। यसलाई सन् १८३७ मा क्राउन सेटलमेन्टको रूपमा समाहित गरिएको थियो, र तत्कालीन बेलायती प्रधानमन्त्री, विलियम ल्याम्ब, दोस्रो भिस्काउन्ट मेलबर्नको नाममा नामकरण गरिएको थियो। सन् १८५१ मा, रानी भिक्टोरियाले यसलाई सहरको रूपमा घोषणा गरेको चार वर्ष पछि मेलबर्न भिक्टोरियाको नयाँ उपनिवेशिक राजधानी भएको थियो।
मेलबर्न अस्ट्रेलियाका धेरै प्रसिद्ध स्थलचिन्हहरूको घर हो। यहाँ मेलबर्न क्रिकेट मैदान, भिक्टोरियाको राष्ट्रिय ग्यालरी र विश्व सम्पदा क्षेत्रको सूचीमा सूचीबद्ध शाही प्रदर्शनी भवन रहेका छन्। सांस्कृतिक सम्पदाको लागि प्रख्यात यो सहरले अस्ट्रेलियाली नियम फुटबल, अस्ट्रेलियाली प्रभाववाद र अस्ट्रेलियाली सिनेमालाई जन्म दिएको थियो भने हालसालै यो सहरलाई युनेस्कोको साहित्यिक सहर र सडक कला, प्रत्यक्ष सङ्गीत र रङ्गमञ्चको लागि विश्वव्यापी केन्द्रको रूपमा मान्यता दिइएको छ। यसले प्रमुख वार्षिक अन्तर्राष्ट्रिय कार्यक्रमहरू, जस्तै अस्ट्रेलियन ग्रान्ड प्रिक्स र अस्ट्रेलियन ओपन आयोजना गर्दछ भने १९५६ ग्रीष्मकालीन ओलम्पिक आयोजना गरिसकेको छ। मेलबर्नलाई सन् २०१० को दशकको धेरैजसो समयसम्म विश्वको सबैभन्दा बस्न योग्य सहरको रूपमा निरन्तरता दिइएको थियो।
मेलबर्न विमानस्थल जसलाई टुल्लामारिन विमानस्थल पनि भनिन्छ, अस्ट्रेलियाको दोस्रो व्यस्त विमानस्थल हो। यहाँ रहेको मेलबर्नको बन्दरगाह राष्ट्रको सबैभन्दा व्यस्त बन्दरगाह हो। यसको मुख्य महानगरीय रेल टर्मिनस फ्लिन्डर्स स्ट्रिट स्टेसन हो र यसको मुख्य क्षेत्रीय रेल र सडक कोच टर्मिनस दक्षिणी क्रस स्टेसन हो। यसका साथै यहाँ अस्ट्रेलियाको सबैभन्दा व्यापक फ्रिवे नेटवर्क र विश्वको सबैभन्दा ठूलो सहरी ट्राम सञ्जाल पनि छ।
ट्रेजरी बिल
ट्रेजरी बिल मुद्रा बजारमा खरिद बिक्री गरिने मुख्य प्रतिभूति हो । ट्रेजरी बिल एक वर्ष वा एक वर्षभन्दा कम अवधिको आन्तरिक ऋण उठाउन प्रयोग गरिने अल्पकालीन सरकारी ऋणपत्र हो । सरकारलाई आवश्यक पर्ने अल्पकालीन अवधिको (बढीमा एक वर्ष) स्रोत जुटाउन यो बिल बिक्री गरिन्छ । ट्रेजरी बिल २८ दिने, ९१ दिने, १८२ दिने र ३६४ दिने गरी ४ अवधिको निष्कासन गर्ने गरिन्छ।
नीलकाजी शाक्य
नीलकाजी शाक्य नेपालका एक नेपाली राजनीतिज्ञ तथा कलाकार हुन्। उनी नेपाली कांग्रेसका वर्तमान काठमाडौँ महानगर सभापति हुन्। स्थानीय तह निर्वाचन, २०७४ मा उनी काठमाडौँँ वडा नम्बर २५ को वडाअध्यक्षमा निर्वाचित भएका थिए।
ट्रेजरी बिल
निष्काशन र बोलकबोलमा प्रयोग गरिने विधि ट्रेजरी बिल बोलकबोलको माध्यमबाट निष्काशन हुने गर्दछ। सरकारलाई आवश्यक पर्ने अल्पकालीन अवधिको (बढीमा एक वर्ष) स्रोत जुटाउन यो ऋणपत्र बिल विक्रि गरिन्छ। निष्कासन र बोलकबोलमा प्रयोग गरिने विधि ट्रेजरी बिल बोल-कबोलको माध्यमबाट निष्कासन हुने गर्दछ। बोल-कबोलमा बहु–बोलमूल्य विधि (अमेरिकी बोलकबोल प्रणाली) प्रयोग गरिन्छ। बोल-कबोल ट्रेजरी बिलको बोलकबोल मूल्यमा गर्नुपर्दछ। एकै व्यक्ति वा संस्थाले अलग–अलग वा बहु–मूल्यमा पनि बोल गर्न सक्छ। ट्रेजरी बिलमा ब्याजदरको सट्टामा डिस्काउण्ट दर लागू गरिन्छ। डिस्काउण्ट दर बोलकबोलको माध्यमबाट निर्धारण हुन्छ।
नीलकाजी शाक्य
सन्दर्भ
‍‍
ट्रेजरी बिल
खरिद-बिक्री
ट्रेजरी बिलको प्रमाणपत्र धितो राखी बैङ्क तथा वित्तीय संस्थाबाट ऋण लिन सकिन्छ। ट्रेजरी बिललाई प्रमिशरी नोट सरह खरिदकर्ता र बिक्रीकर्ता मिली एक-आपसमा दरपीठ गरी खरिद बिक्री गर्न सकिन्छ ।
तीयान
तीयान ( ਤੀਆਂ  ) तीज पर्वको क्षेत्रीय नाम हो जुन पञ्जाबभर मनाइन्छ। यो पर्व मनसुनको सुरुवातलाई समर्पित छ। यो पर्व विशेषगरी महिलाहरूमा केन्द्रित हुने गर्दछ।
उपहारहरु
विवाहित महिला आफ्ना आमाबुवाकहाँ जानुहोस् या नजाओस्, दाजुभाइले दिदीबहिनीलाई ‘सन्धारा’ भनिने उपहार सेट लिन्छन्। सन्धारामा पञ्जाबी सुइट/ साडी, लड्डू, चुरा, मेहन्दी (मेहदी) र झुला समावेश हुन्छ।
गिधा र झुल
गाउँमा हरियालीमा जम्मा भएर रुखमा झुला बाँधेर केटी र महिलाको केन्द्रमा तीयान पर्व मनाइन्छ । तीयान गिधामा पर्वले गति लिन्छ।
गिधा नाच्नका लागि गाइने परम्परागत बोल्यान समावेश छन्:"ਊਚੇ ਟਾਹਣੇ ਪੀਂਗ ਪਾ ਦੇ स्वयं हुलामी""उठ्ने पीङ पा दे  जिते तिमी हुलार आए"अनुवाद"एउटा अग्लो रूखको हाँगाबाट मेरो झुला झुण्ड्याउनुहोस्  जहाँ स्विङ आफै चल्छ"तीयानको मुख्य ध्यान गिद्ध नृत्य हो। विगतमा केटीहरुले चाहेको केही दिनदेखि चार हप्तासम्म चाडपर्व चल्ने गर्दथे । केटीहरु दिनहुँ गिद्ध नाच्न जम्मा हुन्थ्यो । महोत्सवको समापन महिलाहरुले ‘भल्हो’ नामक समापन नृत्य प्रस्तुत गरी गर्नेछन् । भल्लो वा बलो महिलाहरु दुई पङ्क्तिमा उभिएर नाच्छन्। गाउँमा महिला भेला हुने चलन अहिले लोप भइसकेको छ ।
खाना
तीयानसँग परम्परागत रूपमा सम्बन्धित खानाहरू निम्न छन्:
अवलोकन
पञ्जाबीहरूले तीयनलाई मौसमी चाड मान्दछन्। पञ्जाबका गाउँहरूमा तीयान जमघटहरू सामान्य नभए पनि, विशेष गरी विद्यालय र कलेजहरूमा यो चाड कम मात्रामा मनाइन्छ। सरकार प्रायोजित तीयन उत्सव चयन गरिएका स्थलहरूमा मनाइन्छ। चाडपर्वहरु क्यानडाको सरे, र ब्राम्पटन र भारत बाहिरका अन्य देशहरू सहित बेलायत स्मेथविकमा मनाइन्छ। मेलबर्न अस्ट्रेलियामा पनि महोत्सव आयोजना गरिन्छ।
२०२१ साफ च्याम्पियनसिप
२०२१ साफ च्याम्पियनसिप (उरिदू माल्दिभ्स प्रायोजक भएकाले उरिदू साफ च्याम्पियनसिप २०२१ नामले समेत परिचित) साफ च्याम्पियनसिप को १३औँ संस्करण हो। साफ च्याम्पियनसिप दक्षिण एसियाली फुटबल सङ्घद्वारा आयोजित दक्षिण एसियाको द्विवार्षिक अन्तर्राष्ट्रिय पुरुष फुटबल प्रतियोगिता हो। यस संस्करणको प्रतियोगिता सन् २०२० मा पाकिस्तानद्वारा आयोजना गरिने तय गरिएतापनि बङ्गलादेशमा सन् २०२१ को सेप्टेम्बरमा आयोजना गरिने गरी स्थगित गरिएको थियो। यसपछि पनि कोभिड १९ महामारीको कारण प्रतियोगिता पुनः अक्टोबरसम्म स्थगित गरिएको थियो जसकारण माल्दिभ्स आयोजक राष्ट्र बनेको थियो।
सहभागी राष्ट्रहरू
पाकिस्तान फुटबल सङ्घलाई फिफाले सन् २०२१ को अप्रिलमा प्रतिबन्ध लगाएका कारणले पाकिस्तानले प्रतियोगितामा भाग लिनेे अवसर गुमाएको थियो भने भुटान सरकारले राष्ट्रिय फुटबल टोलीलाई विदेश यात्रा गर्न अनुमति दिन अस्वीकार गरेकाले सहभागि हुन पाएको थिएन। भुटानको फिर्ता पुष्टि २०२१ अगस्ट १८ मा भएको थियो।
स्थान
राजधानी मालेको राष्ट्रिय फुटबल रङ्गशालामा सबै खेलहरू आयोजना गरिनेछ।
समूह चरण
पाकिस्तानको निलम्बन र भुटानको फिर्ता पछि ढाँचा एकल समूह राउन्ड रोबिनमा परिवर्तन भएको थियो र शीर्ष दुई टोली फाइनल खेल्नेछन्।
तालिका
अद्यावधिक: सन् २०२१ अक्टोबर १। स्रोत: सकरवे (आ) आयोजक
बगुडा जिल्ला
बगुडा जिल्ला (বগুড়া জেলা) जसलाई आधिकारिक रूपमा बोगुरा जिल्ला को नामले पनि चिनिने गरिन्छ । जुन बङ्गलादेश राजशाही विभागमा पर्ने उत्तरी जिल्ला हो । यसलाई उत्तरी बङ्गालको प्रवेशद्वार भनिन्छ । बोग्रा एक औद्योगिक सहर हो, जहाँ साना तथा मध्यम खालका उद्योगहरू सञ्चालनमा रहेका छन् ।
प्राचीन इतिहास
बगुडा जिल्लाले पहिलेका बङ्गालका ऐतिहासिक तथा पौराणिक इतिहासका महत्त्वपूर्ण स्थान ओगटेको छ । प्राचिन समयमा यो पुन्द्रास वा पौन्द्रास क्षेत्रको एक भाग थियो, जुन पुन्द्रावर्धन का नामले जनिने गरिन्छ । पुन्द्रावर्धन पूर्वी भारतका राज्यहरू मध्ये एक थियो र प्राग-ज्योतिषा वा कामरूपको धेरै नै पूर्वी राज्य कराटोयाको धारबाट अलग भएको थियो । पुन्द्रावर्धन नाम अक्सर महाभारत, रामायण र धेरै जसो पुराणहरूमा उल्लेख गरेको पाइन्छ । महाभारत र पूराणका अनुसार पुन्द्रा परिवारका एक शक्तिशाली राजकुमार बासुदेवले पुन्द्रावर्धनमा १२८० ई.पू. सम्म शासन गरेका थिए । तथापि, जिल्लाको पुरातनता को दावी पुरातत्वमा राख्छ, जो पुरानो सहर हो, जसलाई अब महास्थानगढ भनिन्छ ।
ब्रिटिश युग
वर्तमान बगुडा जिल्लाको गठन पहिलो पटक बेलायतीशासनकालमा सन् १८२१ मा भएको थियो । सन् १९०१ को जनगणना अनुसार जिल्लाको जनसङ्ख्या (कम क्षेत्रमा) लगभग ८५४,५३३ थियो र दशकमा ११% ले बृधि भएको थियो, जनगणनाले बताए अनुसार त्यहाँ कुनै पनि शहरमा १०,००० भन्दा धेरै बासिन्दा थिएनन् । प्रसिद्ध प्रफुल्चा चकी (सन् १८८८ - सन् १९०८) को जन्म यो जिल्लाना नै भएको थियो ।
नदीहरू
बगुडा जिल्लामा केही नदीहरू छन् । कराटोया नदीले जिल्लाको पानी च्यानललाइ बिभाजन गरेको छ, जहाँ अन्य नदीहरू पुर्व र पश्मिम प्रणालीमा वर्गीकृत गरिएको छ । यस जिल्लाको केही महत्त्वपूर्ण नदीहरूको नाम निम्नानुसार छन्:
मौसम
यो जिल्लाको मौसम निम्न अनुसार रहेको छ:
उद्योग
बगुडा एक पटक बङ्गलादेशको औद्योगिक राजधानी थियो । त्यहाँ थुप्रै ठुला उद्योगहरू थिए । तीमध्ये अधिकांश स्थानीय उच्च घराना वर्गका परिवारहरू "जमिमल", "भण्डारी", "ताजमा", र "खलीफा" को स्वामित्वमा रहेका थिए । ताज्मा" का विभिन्न उद्योगहरू को नाम पनि धनी र प्रसिद्ध थिए ।
स्थानीय भाषा (बगुडाको बोली)
यस जिल्लाको मातृभाषा बंगाली हो ।
धर्म
बगुडा जिल्लामा ३४७२ मस्जिदहरू, ६८६ मन्दिरहरू, ३७ चर्चहरू र ५८ वटा कब्रहरू रहेका छन्।
लोक साहित्य
'मारेफाटी', 'देहाटवा'', दुआ', 'मीली गान' र अन्य प्रकारका लोक गीतहरू तथा 'प्राबाद', 'प्रभाभन', लोक कथाहरू आदिहरू पनि बगुडा जिल्लाका मानिसहरु बिच प्रयोग गरिने गरिन्छ ।
तारावा
तारावा मध्ये पश्चिम प्रशान्त महासागरमा अवस्थित एक द्विप राष्ट्र किरिबाटीको राजधानी सहर हो। टापु अस्ट्रेलियाको ४५०० किलोमिटर उत्तरपूर्वमा अवस्थित छ। यो सहर किरिबाटीको सबैभन्दा धेरै जनसङ्ख्या भएको सहर हो। यो सहर दोस्रो विश्वयुद्धका बेला तारावाको युद्धको युद्ध स्थल थियो। तारावा एक व्यावसायिक र शैक्षिक केन्द्र रूपमा स्थापित छ। तारावाको दक्षिण तर्फ रहेका द्विपहरू; बटेओ, बैरिकी र बिकेनिबु जानका लागि डुङ्गाको प्रयोग गरिन्छ। त्यहाँ बोनरिकामा एक अन्तर्राष्ट्रिय विमानस्थल र बैरिकीमा राष्ट्रिय सरकार को मुख्यालय रहेको छ। यहाँ एक दक्षिण प्रशान्त महासागरीय विश्वविद्यालयको एक साखा रहेको छ जसको स्थापना सन् १९७३ भएको थियो। बेटिओमा एक प्रकाश कारखाना रहेको छ जहाँबाट थुप्रै सामग्रीहरू निर्यात हुन्छ। दोस्रो विश्वयुद्धको क्रममा तारावा भरि जापानीहरूले कब्जा गरेका थिए र २० नोभेम्बर १९४३ मा तारावामा एक घमासान युद्ध भएको थियो। त्यो दिन संयुक्त राज्य मरिन तारावामा उत्रिए र एटोलमा सङ्घर्ष गरिरहेका जापानी सैनिकहरू ओगट्ने ठाउँहरूमा प्रवेश गरे। ७६ घण्टाको कडा लडाई पछि मरिनहरूले टापु कब्जा गरे भने दुबै पक्षका ६,००० मानिसहरूको मृत्यु भएको थियो।
भूगोल
तारावा सहरमा एक ठूलो दह रहेको छ जुन ५०० वर्ग किलोमिटर (१९३ वर्ग माइल) को क्षेत्रफलमा फैलिएको छ। यद्यपि यहाँ सबै प्रकारका सिपिदार माछाहरू प्राकृतिक रूपले प्रशस्त मात्रामा भए पनि यहाँको बढ्दै जनसङ्ख्यालाई समुद्री स्रोतहरू भने प्रयाप्त देखिएको छैन। यस सहरमा खडेरी बारम्बार खडेरी पर्छ तर सामान्य वर्षहरूले पनि यहाँको वर्षाफूल, मेवा, केराको रूखका साथै नरिवल पानीको मात्रा कायम राख्न पर्याप्त हुन्छ। उत्तर तारावामा बुलेटिकी देखि उत्तर दक्षिणमा बुओटा  सम्मका टापुहरू छन्। यस टापुहरूलाई एक ठूला बाँध द्वारा छुट्ट्याइएको छ। बाओटा मात्र दक्षिण तारावासँग सडक सञ्जाल द्वारा जोडिएको छ। दक्षिण तारावामा, आलीको निर्माणले पश्चिमको बेटियोदेखि उत्तरपूर्वी भागको तनिया सम्मको जगको एकल पट्टि सिर्जना गरेको छ।
मौसम
कोपेन जलवायु वर्गीकरण प्रणालीका अनुसार तारावा मौसम उष्णकटिबंधीय वर्षा वन प्रकार हो। अप्रिलदेखि अक्टुबरसम्म यहाँको मौसम हल्का र मनोरम हुन्छ। यस सहरको वार्सिक औसत तापमान लगभग ३० डिग्री सेल्सियस हुन्छ। नोभेम्बर देखि मार्च सम्म पश्चिमी आँधीबेहरीले वर्षा र कहिलेकाँही आँधी पनि आउने गरेको छ। उत्तर तारावामा औसत वार्षिक वर्षा ३००० मिलिमिटर र दक्षिण ५०० मिलिमिटर पर्ने गरेको छ। प्राय उपोष्णकटिबन्ध समुद्रीहरू लामो खडेरीको साथ जलवायु क्षेत्रको शुष्क घेरामा अवस्थित छन्।
प्रशासन
हाल तारावामा तीन प्रशासकीय उपविभागहरू; बेटिओमा रहेको बेटिओ सहर परिषद्, तिनाइनानो सहर परिषद् र युटाज तारावा सहर परिषद्। दक्षिण तारावा किरिबाती गणतन्त्रको राजधानी सहर हो। यस सहरमा राष्ट्रिय सभाको अम्बोमा र राज्य सभा बैरिकीमा रहेको छ। सरकारका विभिन्न मन्त्रालयका कार्यालयहरू बेटिओमा दक्षिण पश्चिम देखि दक्षिण तारावा सम्म छन्। उत्तर तारावाका बस्तीमा मारेनुनुका र ट्याबेरियो सामेल छन्।
आत्मबोधोपनिषद
आत्मबोधोपनिषद ॠग्वेदीय शाखा को अन्तर्गत एक उपनिषद हो। यो उपनिषद संस्कृत भाषामा लिखित छ। येसको रचियता वैदिक काल को ऋषिहरु हुन् भन्ने मानिन्छ तर मुख्यत वेद व्यासलाई उपनिषदहरूको लेखक मानिन्छ।
दक्षिण अफ्रिका महिला राष्ट्रिय फुटबल टोली
दक्षिण अफ्रिका महिला राष्ट्रिय फुटबल टिम (उपनाम:द गल्स) अन्तर्राष्ट्रिय फुटबल प्रतियोगिताहरूमा दक्षिण अफ्रिकाको प्रतिनिधित्व गर्ने महिला फुटबल टिम हो । यो दक्षिण अफ्रिका फुटबलको लागि शासकीय निकाय दक्षिण अफ्रिका फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएएफको सदस्य राष्ट्र हो ।
छो मोरिरी
छो मोरिरी भारतको लदाखमा अवस्थित ताल तथा रामसार क्षेत्र हो । यो ताल ४,५२२ मिटर (१४,८३६ फीट) को उचाइमा अवस्थित छ। यसको लम्बाइ लगभग १६ माइल (२६ किमी) उत्तर देखि दक्षिण फैलिएको र चौडाइ २ देखि ३ माइल (३ देखि ५ किमी) पूर्व-पश्चिम फैलिएको छ।
विराजभक्त श्रेष्ठ
विराज भक्त श्रेष्ठ बागमती प्रदेशका निवर्तमान प्रदेश सभाका सदस्य हुन्। काठमाडौँको इन्द्रचोकमा जन्मिएका श्रेष्ठ विवेकशील साझा पार्टीका केन्द्रीय सदस्य थिए। श्रोष्ठ बागमती प्रदेश सभा निर्वाचन, २०७४ सालको प्रदेशसभा निर्वाचनमा तत्कालीन विवेकशील साझा पार्टीबाट समानुपातिक पद्धतिबाट प्रदेशसभा सदस्य निर्वाचित भएका थिए।
शठकोप अलवार
शठकोप अलवार नम्मालवार श्रीवैष्णव संप्रदायका कुलपति र श्रीमन्नारायण भगवानप्रति भक्तिको पुनरुत्थानका मूल आचार्य नम्मालवारको अवतार कलियुगको ४३ वर्ष व्यतीत भए पछि अंग्रेजी क्यालेन्डरका अनुसार नम्मालवारको जन्म ईसापूर्व ३१०२ मा तथा प्रमाथी नामको संवत्सरमा, सूर्य वृष राशिमा हुदा वैशाख महिनामा विशाखा नक्षत्रमा तमिलनाडुको कुरुकापुरी ( आल्वार तिरुनगरी ) मा आविर्भाव भएको थियो। उहाँको बुबाको नाम करियार र आमाको नाम उडैयनांगैयार थियो। श्री शठकोप स्वामीजीको घरको नाम मारन थियो। जन्मदेखि नै यो अद्भुत बालकलाई देखेर उहाँका आमाबुवाले उहाँलाई गाउँकै मन्दिर श्री आदिनाथ भगवानको चरणमा समर्पण गरिदिनु भयो  । जहाँ उहाँ जन्मदेखि १६ वर्षसम्म तित्तिरिकोको ठुलो टोड्कामा नै हुर्किनु भएको थियो । श्रीशठकोप स्वामीजीले श्रीमन्नारायण भगवानको विरहमा भक्तिरसपूर्ण पदहरू गाउनु भयो, जुन मधुरकवि आल्वारद्वारा सङ्कलन गरिएको थियो ।
जमकट्टेल मन्त्रिपरिषद्
शालिकराम जमकट्टेलको मन्त्रिपरिषद् बागमती प्रदेशको चौथौ प्रदेश सरकार हो। शालिकराम जमकट्टेलले वि.सं. २०७९ पुस २६ मा बागमती प्रदेशको मुख्यमन्त्रीको सपथ लिएपछि मन्त्रिपरिषद्को गठन भएको हो।
इतिहास
जमकट्टेल वि.सं. २०७९ पुस २६ मा बागमती प्रदेशको मुख्यमन्त्री नियुक्त भएका थिए। वि.सं. २०७९ पुस १६ गते नेकपा (माओवादी केन्द्र) बागमती प्रदेश संसदीय दलको नेता छानिएपछि जमकट्टेलले वि.सं. २०७९ पुस २५ मा बागमती प्रदेश सभामा नवनिर्वाचित ७० जना सभासदको समर्थन सहित मुख्यमन्त्रीको दावी पेश गरेका थिए।
वि.सं. २०७९ माघ ३ गते जमकट्टेलले पहिलो पटक विश्वासको मत प्राप्त गर्दा उनलाई नेपाली कांग्रेससहित नेकपा (माओवादी केन्द्र), नेकपा (एमाले), राप्रपा, नेकपा (एस) र हाम्रो नेपाली पार्टीका सभासदहरूले विश्वासको मत दिएका थिए। उनले बागमती प्रदेश सभामा उपस्थित १०९ सभासदहरूमध्ये १०५ जनाको समर्थन प्राप्त गरेका थिए।
वि.सं. २०७९ फागुन १३ गते राप्रपाले सरकारलाई दिएको १३ सभासदको समर्थन र वि.सं. २०७९ चैत्र १० गते नेकपा (एमाले)ले सरकारलाई दिएको २७ सभासदको समर्थन फिर्ता लिएपछि जमकट्टेलले पुनः दोस्रो पटक वि.सं. २०७९ चैत्र १० गते विश्वासको मत लिनुपरेको थियो। दोस्रो पटक विश्वासको मत प्रस्तावमा जमकट्टेलले सदनमा उपस्थित ९१ जना सभासदमध्ये ६७ जना सभासदको समर्थन प्राप्त गर्दै सरकारलाई निरन्तरता दिएका थिए। उनको प्रस्तावलाई नेपाली कांग्रेससहित नेकपा (माओवादी केन्द्र), नेकपा (एस), राप्रपा र हाम्रो नेपाली पार्टीले समर्थन गरेको थियो।
कौषीतकि ब्राह्मणोपनिषद
कौषीतकि ब्राह्मणोपनिषद  कौषीतकि उपनिषदको पूरा नाम हो। यो एक ऋग्वेदीय उपनिषद हो।कौषीतकि उपनिषद ॠग्वेद के कौषीतकि ब्राह्मण को अंश हो। यसमा जम्मा चार अध्याय छन। यो उपनिषदमा जीवात्मा र ब्रह्मलोक, प्राणोपासना, अग्निहोत्र, अनेक उपासना, प्राणतत्वको महिमा तथा सूर्य, चन्द्र, विद्युत मेघ, आकाश, वायु, अग्नि, जल, दर्पण र प्रतिध्वनि मा विद्यमान चेतन तत्वको उपासनामा प्रकाश पारेको छ। अन्त्यमा "आत्मतत्त्व"को स्वरूप र त्यसको उपासनाबाट प्राप्त फल बारे विचार गरिएको छ।
बाली (इन्डोनेसिया)
बाली एउटा प्रख्यात पर्यटकीय गन्तब्यको टापु हो। सन् १९८० को दशकदेखि पर्यटकहरूको सङ्ख्यामा उल्लेखनीय मात्रामा बृद्धि भएको पाइन्छ। यहाँको करीब ८० प्रतिशत ब्यापार व्यवसाय पर्यटनसँग सम्बन्धित रहेको छ। यो टापु परम्परागत तथा आधुनिक नृत्य, मूर्तिकला, चित्रकला, छाला तथा धातुका सामग्रीहरू तथा सङ्गीत जस्ता उच्चकोटीका कला तथा कला सामग्रीहरूका लागि प्रख्यात छ। प्रत्येक वर्ष आयोजना गरिने इन्डोनेसियाली अन्तर्राष्ट्रिय चलचित्र महोत्सव बालीमा नै आयोजना गरिन्छ। सन् २०१७ को मार्चमा भ्रमणको लागि सुझाब दिने प्रख्यात वेबसाइट ट्रिपएड्भाइजरले बालीलाई विश्वको सबैभन्दा उत्तम गन्तब्यको रूपमा सूचीकृत गरेको थियो।
बाली टापु सबैभन्दा उच्च जलचर जैविक विविधता भएको क्षेत्र कोरल त्रिकोणको एक भाग हो। यो क्षेत्रमा मात्रै ५०० भन्दा बढी प्रजातिका खपटा हुने जीवहरू पाइन्छ। तुलनात्मक रूपमा भन्दा यो सङ्ख्या पूरै क्यारेबियाली क्षेत्रमा पाइने यस्ता जीवहरूभन्दा सात गुणा बढी हो। सन् २०११ को आसियान सम्मेलन, सन् २०१३ को एपेक बैठक तथा सन् २०१३ को मिस वर्ल्ड प्रतियोगिता बालीमा आयोजना गरिएका थिए। बालीमा रहेको सुबाक सिंचाइ प्रणाली युनेस्कोको विश्व सम्पदा सूचीमा सुचीकृत गरिएको छ।
इतिहास
प्राचिन बालीमा हिन्दू धर्म मान्नेहरूका नौ उपसमूहमा बाँडिएका थिए: पासुपत, भैरव, शिव सिद्धान्त, वैष्णव, बौद्ध, ब्रह्मा, ऋषी, सोरा तथा गणपत्य। प्रत्येक उपसमूहको आ-आफ्नो मुल देवताहरू थिए।
बालीमा फेला परेका सन् ८९६ तथा सन् ९११ का शिलालेखहरूमा राजाहरूको बारेमा उल्लेख गरिएको पाइन्न। सन् ९१४ मा राजा केशरीवर्माका बारेमा उल्लेख गरिएको थियो। शिलालेखहरूले बाली एक अलग भाषाशैली भएको स्वतन्त्र राष्ट्र थियो र त्यहाँ बौद्ध तथा शैव धर्म एक साथ अस्तित्वमा रहेका तथ्यलाई समेत उजागर गर्दछन्।
बालीको संस्कृति भारतीय, चिनिया र विशेष गरी हिन्दू सस्कृतिबाट प्रभावित छ। यसको सुरुवात इस्वी सम्बतको पहिलो सताब्दीबाट भएको मानिन्छ। बाली द्वीपको (बाली टापु) नाम विभिन्न शिलालेखहरूमा भेटिएको छ। सन् ९१४ मा श्री केसरी वर्मदेवले लेखेको ब्लान्जोङको स्तम्भ शिलालेखमा "वालीद्वीप" उल्लेख गरिएको छ। यही समयमा नै बालीका मानिसहरूले सुबाक नामको अत्यन्तै जटील सिंचाइ प्रणाली विकास गरेका थिए। धानबालीका लागि उपयुक्त ओसिलो जमिन बनाउन विकास गरिएको यो प्रणालीलाई युनेस्कोले विश्व सम्पदा सूचीमा राखेको छ।
दक्षिण अफ्रिका यु-२३ राष्ट्रिय फुटबल टोली
दक्षिण अफ्रिका यु-२३ राष्ट्रिय फुटबल टोली अन्तर्राष्ट्रिय फुटबल प्रतियोगिताहरूमा दक्षिण अफ्रिका प्रतिनिधित्व गर्ने २३ वर्ष मुनिका खेलाडीहरूको पुरुष फुटबल टोली हो । यो दक्षिण अफ्रिका फुटबलको लागि शासकीय निकाय दक्षिण अफ्रिका फुटबल सङ्घको नियन्त्रणमा रहेकोे छ । यो फिफाद्वारा मान्यता प्रप्त र सिएएफको सदस्य राष्ट्र हो ।
पूर्व जर्मनी
पूर्व जर्मनी, आधिकारिक रुपमा जर्मन प्रजातान्त्रिक गणतन्त्र (GDR; Deutsche Demokratische Republik,, DDR, ), शीतयुद्धको समयमा १९४९ देखि १९९० सम्म अस्तित्वमा रहेको पूर्वी ब्लकको एक देश थियो। कम्युनिस्ट राज्यको रुपमा व्याख्या गरिने यो देशले आफूलाई समाजवादी राज्य किसान र मजदुरको राज्यको रुपमा परिभाषित गर्थ्यो। पूर्वी जर्मनीमा दोश्रो विश्वयुद्धमा सोभियत सेनाद्वारा नियन्त्रण गरिएको र प्रशासित भूभाग थिए।
एना इभानोभिक
एना इभानोभिक (सर्बियन: Ana Ivanović, Ана Ивановић; ; जन्म: ६ नोभेम्बर १९८७) एउटा सर्बियन व्यावसायिक टेनिस खेलाडी हुन् जो २७ अक्टोबर २०१४ मा महिला टेनिस सङ्घ द्वारा विश्वको नम्बर ५ खेलाडी घोषित गरिएकी थिइन् । उनले सन् २००८ को फ्रेन्च ओपन जितेकी छिन् भने सन् २००७ को फ्रेन्च तथा २००८ को अस्ट्रेलियन ओपनमा उप-बिजेतामा चित बुझाएकी छिन् ।
नादबिन्दुपनिषद
नादबिन्दुपनिषद ॠग्वेदीय शाखा को अन्तर्गत एक उपनिषद हो। यो उपनिषद संस्कृत भाषामा लिखित छ। येसको रचियता वैदिक काल को ऋषिहरु हुन् भन्ने मानिन्छ तर मुख्यत वेद व्यासलाई उपनिषदहरूको लेखक मानिन्छ।
फ्रान्सेली सम्राटहरू
फ्रेन्च सम्राट (French: Empereur des Français) पहिलो फ्रान्सेली साम्राज्य र दोस्रो फ्रान्सेली साम्राज्य मा शासन गर्ने शासकहरु हुन्।
जागृति कयाम्पस
जागृति क्याम्पस झापा जिल्लाको एउटा सामुदायिक क्याम्पस हो । यो गोलधाप गा.वि.स. ४ मा सञ्चालित छ । शिक्षा शास्त्र सङ्कायको तिन वर्षे वी.एड. अध्यापन हुने यास क्याम्पसको स्थापना २०६५ सालमा भएको हो ।
प्राचीन इतिहास
प्राचीन इतिहास भनेको मानव इतिहास लेखनको शुरुवात र लेखिएको विगतका घटनाहरूको समुच्चय हो।
वेम्बनाड ताल
वेम्बनाड ताल भारतको केरलामा अवस्थित ताल तथा रामसार क्षेत्र हो। यसको क्षेत्रफल २०३३.०२ वर्ग किलोमिटर छ ।
एज अफ माइथोलोगी
एज फ माइथोलोजी (AOM) एक मिथकीय-आधारित समयोचित रणनीति कम्प्युटर गेम हो जिसको निर्माण एनसेम्बल स्टूडियो र प्रकाशन माइक्रोसफ्ट गेम स्टूडियो द्वारा गरिएको हो । यसलाई उत्तरी अमेरिका मा १ नोभेम्बर २००२ मा जारी गरियो र एक हफ्ता पछि युरोप मा गरियो ।
निर्वाणोपनिषद
निर्वाणोपनिषद ॠग्वेदीय शाखा को अन्तर्गत एक उपनिषद हो। यो उपनिषद संस्कृत भाषामा लिखित छ। येसको रचियता वैदिक काल को ऋषिहरु हुन् भन्ने मानिन्छ तर मुख्यत वेद व्यासलाई उपनिषदहरूको लेखक मानिन्छ।
सभ्यता
सभ्यता कुनै पनि जटिल समाज हो त्यहाँ राजनीतिक राज्यको विकास, सामाजिक स्तरीकरण, सहरीकरण, र प्राकृतिक बोली भाषा (अर्थात्, एक लेखन प्रणाली) भन्दा बाहिर संचार को प्रतीकात्मक प्रणाली को विकास प्राप्त हुन्छ।
मयमनसिङ्ह सदर उपजिल्ला
मयमनसिङ्ह सदर बङ्गलादेशको पूर्वी भागमा पर्ने जिल्ला मयमनसिङ्हको एक उपजिल्ला हो। यो उपजिल्ला मयमनसिङ्ह विभाग अन्तर्गत पर्दछ।
भूगोल
मयमनसिङ्ह सदर उपजिल्ला बङ्गलादेशको दक्षिण भागमा पर्छ भने यो उपजिल्ला २४°३८' देखि २४°५४' उत्तर अक्षांश र ९०°११' देखि ९०°३०' पूर्वी देशान्तरमा अवस्थित छ। मयमनसिङ्ह सदर उपजिल्लाले बङ्गलादेशको कुल क्षेत्रफल मध्ये ३८८.४५ वर्ग किलोमिटर ओगटेको। यस उपजिल्लालाई नकला र फुलपुर उपजिल्लाले उत्तर, त्रीशाल र फुलबारी उपजिल्लाले दक्षिण, ईश्वरगञ्ज र गैरी उपजिल्लाले पूर्व र मुक्तगच्छा र जामालपुर सदर उपजिल्ला पश्चिमबाट घेरेको छ। पुरानो ब्रहम्मपुत्र यस उपजिल्लाको प्रमुख नदि हो।
इतिहास
बङ्गलादेश मुक्ति अभियान सन् १९७१ मा देश व्यापी रूपमा शुरू भएको थियो। २७ मार्चका दिन पाकिस्तानी सेना र बङ्गलादेशको लागि लडिरहेका लडाकु बीच प्रत्यक्ष गोली हानाहान भएको थियो। २३ अप्रिका दिन पाकिस्तानी सेनाले मयमनसिङ्ह सहरमा कब्जा जमाएका थिए भने उनीहरूले त्यहाँ अवस्थित थुप्रै मानिसहरूको हत्या गरेका थिए। दिगहर कान्दका स्थानीय मानिसहरू एक रात पाकिस्तानी सेनाले आक्रमण गर्न लाग्दा केही धारिला हतियार द्वरा।सेनाको प्रतिरोध गरेका थिए भने उक्त रात एक पाकिस्तानी सेनाको मृत्यु भएको थियो। उक्त घटनाको फलस्वरूप १० डिसेम्बरका दिन पाकिस्तानी सेनाले मयमनसिङ्ह सदर उपजिल्लाका थुप्रै सर्वसाधारणहरूको सामूहिक हत्या गरेका थिए।
जनशाङ्खिकि
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या ६७४४५२ रहेको छ जसमध्ये पुरुषको जनसङ्ख्या ३५०३७२ छ भने महिलाको जनसङ्ख्या ३२४०८० रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ६३१०१८  छ भने हिन्दु धर्मवलम्बीको जनसङ्ख्या ४१९४८ छ। त्यस्तै गरी बुद्ध धर्मवलम्बीको जनसङ्ख्या १२४५, इसाई धर्मको ९३ र अन्य धर्मका मानिसहरूको जनसङ्ख्या १४८ रहेको छ। यस उपजिल्लामा ६१४ मस्जिद, २२ मन्दिर र ४ गृजाघर र ५ चिहानहरू रहेका छन्। यस जिल्लाका केही लोकप्रिय धार्मिक स्थलहरू यस प्रकार छन्; मयमनसिङ्ह बरो मस्जिद, गङ्गीनापुर मस्जिद, रेल स्टेसन जामे मस्जिद, कचारी नूर जामे मस्जिद, सङ्कीपारा जामे मस्जिद, कोतवाली शिव मन्दिर, बप्टिष्ट गिर्जाघर, पण्डितबाडी मन्दिर, साधु प्याट्रिक गिर्जाघर आदि।
बाल्कन प्रायद्वीप
बाल्कन प्रायद्वीपको अवधारणा जर्मनेली भूगोलविद् अगस्ट ज्युनले सन् १८०८ मा बनाएका थिए जसले गलत तरिकाले बाल्कन हिमशृङ्खलालाई एड्रियाटिक सागरदेखि कृष्ण सागरसम्म फैलिएको दक्षिणपूर्वी युरोपको प्रमुख पर्वतीय प्रणाली मानेका थिए। बाल्कन प्रायद्वीप भन्ने पदावली १९औँ शताब्दीमा अटोमन साम्राज्यको युरोपेली क्षेत्र रूमेलियाको पर्यायवाची शब्द थियो। यसको भौगोलिक परिभाषाको सट्टा भूराजनीतिक परिभाषा थियो, जुन २०औँ शताब्दीको प्रारम्भमा युगोस्लाभिया अधिराज्यको निर्माणको बेलामा थप प्रवर्धन गरिएको थियो। बाल्कन प्रायद्वीपको प्राकृतिक सिमानाको परिभाषा कुनै प्रायद्वीपको प्राविधिक परिभाषासँग मेल खान्छ; त्यसैले आधुनिक भूगोलविद्हरूले बाल्कन प्रायद्वीपको विचारलाई तिरस्कार गर्छन् भने ऐतिहासिक शास्त्रविद्हरूले बाल्कनलाई एउटा क्षेत्रको रूपमा मान्यता दिएका छन्। यस पदावलीले बाल्कानीकरणको प्रक्रियासँग सम्बन्धित अपमानजनक अर्थ प्राप्त गरेको छ। यस क्षेत्रका लागि प्रयोग गरिने वैकल्पिक शब्द दक्षिणपूर्वी युरोप हो।
मयमनसिङ्ह सदर उपजिल्ला
अर्थतन्त्र
यस उपजिल्लामा ५३.२६% कृषि योग्य जमिन रहेको छ भने बाकीँ भागहरू घर, उद्योग आदि रहेका छन्। यस जिल्लामा आलु, मौसमी तरकारी, गेडागुडी, धान आदि अन्न बालीहरू उत्पादन गरिन्छ भने यस क्षेत्रबाट लोपहुन लागेका अरहार र तोरी पनि निम्न मात्रमा उत्पादन गरिन्छ। यस उपजिल्लामा आँप, रुख कटर, केरा, भुइँकटर, बदाम, खरबुजा, लिची, मेवा आदि फलफूलको उत्पादन हुँदै आएको छ। यस उपजिल्लामा ६३ माछा पालन केन्द्र, ६ दुग्ध सङ्कलन केन्द्र, ५४ कुखुरा पालन केन्द्र, १७ ह्याचरी, ३ गहुँ पिसानी केन्द्र, ८ बरफ उद्योग, १ जुट उद्योग, २ खैनी उत्पादन केन्द्र आदि रहेका छन्। यस उपजिल्लाले गहुँ, केरा, अन्य फलफूल र छालाका सामग्रीहरू निर्यात गर्दै आएको छ।
यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ३४.५७% मानिसहरू संलग्न छन्। यस जिल्लाका मानिसहरू अन्य जस्तै ४.०५% मजदुरी, व्यापार र उद्योगमा १.०१%, वाणिज्यमा १०.१८%, सञ्चार र यातायातमा ६.६८%, रेमिटेन्समा ०.८६%, निर्माण क्षेत्रमा ४.०३%, सुविधा १६.५४%, धार्मिक सेवा ०.२४% र अन्य १२.८४% रहेका छन्।
प्रशासन
प्रशासकीय मयमनसिङ्ह सदर थानाको सन् १८६७ मा स्थापना गरिएको थियो भने सन् १९८४ मा यसलाई जिल्लामा परिणत गरिएको थियो। मयमनसिङ्ह सदर उपजिल्लामा हाल २० सङ्घ/वडा, २१३ मौजा/महल्ला र १७३ गाउँहरू रहेका छन्। यस उपजिल्लाको सहर परिषद् नदिको छेउमा अवस्थित छ जसलाई प्राचीन राजाले स्थापना गरेका थिए।
शिक्षा
यस उपजिल्लाको कुल साक्षरता दर ४९.९% रहेको छ जसमध्ये पुरुषको साक्षरता दर ५३.४% छ भने महिलाको साक्षरता दर ४६.१% रहेको छ। यस उपजिल्लामा १ विश्वविद्यालय, १८ क्याम्पस, २ मेडिकल क्याम्पस, १ आयुर्वेदिक क्याम्पस, ३ शिक्षक शिक्षण केन्द्र, ६७ माध्यमिक विद्यालय, १ प्राथमिक शिक्षक शिक्षण संस्था, २ व्यवसायीक शिक्षण संस्था, १६६ प्राथमिक विद्यालय, ६४ मदरसाहरू रहेका छन्। यस जिल्लाका केही उत्कृष्ट विद्यालयहरू यस प्रकार छन्; बङ्गलादेश कृषि विश्वविद्यालय (सन् १९६०), आनन्द मोहन सरकारी क्याम्पस (सन् १९०८), मयमनसिङ्ह मेडिकल क्याम्पस (सन् १९६८), मयमनसिङ्ह कन्या सैनिक क्याम्पस, मुकुल निकेतन उच्च विद्यालय (सन् १९५९), विद्यामोही सरकारी कन्या उच्च विद्यालय (सन् १८७३), महाकाली कन्या विद्यालय तथा क्याम्पस (सन् १९०७), इडवर्ड शिक्षण संस्था (सन् १९०३), राधा सुन्दरी कन्या उच्च विद्यालय (सन् १९२७), मयमनसिङ्ह जिला विद्यालय (सन् १८५३), सिटी सैनिक विद्यालय (सन् १८८३), बङ्गलादेश रेलवे सरकारी उच्च विद्यालय (सन् १९२५), नसिराबाद सैनिक क्याम्पस (सन् १९११) आदि।
भूमि
भूमि (सुख्खा भूमि वा जमिन) पृथ्वीको ठोस सतह हो जुन स्थायी रूपमा पानीमा डुबेको छैन।
आठराई गाउँपालिका
नेपालमा ७४४ स्थानीय तह लागू हुँदा तेह्रथुम जिल्लामा साविकका संक्रान्तिबजार, ह्वाकु, इवा, छातेढुङ्गा, चुहानडाँडा, थोक्लुङ र खम्लालुङ गाउँ विकास समितिहरूलाई समेटेर आठराई गाउँपालिका बनाइएको हो । यस गाउँपालिकालाई ७ वडामा विभाजन गरिएको छ । यस गाउँपालिकाको कूल जनसङ्ख्या २१,७४७ रहेको छ । यसको क्षेत्रफल १६७.०७ वर्गकिलोमिटर रहेको छ । यस गाउँपालिकाको केन्द्र साविकको संक्रान्तिबजारको कार्यालयमा राखिएको छ ।
२०२३ एशिया कप
२०२३ एशिया कप एसिया कपको १६औँ संस्करण हुनेछ, खेलहरू पाकिस्तानमा एक दिवसीय अन्तराष्ट्रियको रूपमा खेलाइने छन्। प्रतियोगितामा ६ टोलीले प्रतिस्पर्धा गर्नेछन्। यो सेप्टेम्बर २०२३ मा, २०२३ क्रिकेट विश्वकप अघि तयारी शृंखलाको रूपमा आयोजना गरिने छ। श्रीलङ्का डिफेन्डिङ च्याम्पियन हो।
सिक्किमको प्रतीक
सिक्किमको प्रतीक हाल भारतको सिक्किम सरकारको आधिकारिक छापको रूपमा प्रयोग गरिन्छ। यो पहिले नामग्यालको घर र सिक्किम अधिराज्यको प्रतीकको रूपमा प्रयोग भएको थियो।
बहवृचोपनिषद
बहवृचोपनिषद ॠग्वेदीय शाखा को अन्तर्गत एक उपनिषद हो। यो उपनिषद संस्कृत भाषामा लिखित छ। येसको रचियता वैदिक काल को ऋषिहरु हुन् भन्ने मानिन्छ तर मुख्यत वेद व्यासलाई उपनिषदहरूको लेखक मानिन्छ।
२०२३ एशिया कप
प्रतियोगितामा एसियाली क्रिकेट परिषद्का पाँच पूर्ण सदस्य अफगानिस्तान, बङ्गलादेश, भारत, पाकिस्तान र श्रीलङ्काले भाग लिनेछन्। उनीहरूलाई छनोट प्रतियोगिताका च्याम्पियनहरूले सामेल गर्नेछन्। जनवरी २०२३ मा, एसियाली क्रिकेट काउन्सिल (एसीसी) ले २०२३ र २०२४ को लागि मार्ग संरचना र क्यालेन्डर घोषणा गर्‍यो, जहाँ तिनीहरूले प्रतियोगिताको मिति र ढाँचा पुष्टि गरे। मूल रूपमा, प्रतियोगिता २०२१ मा हुने तालिका थियो, तर व्यस्त तालिकाको कारण २०२३ मा स्थगित भएको थियो, जसमा पाकिस्तान आयोजक थियो।
सिक्किमको प्रतीक
अन्य प्रतीक
सेतो पृष्ठभूमिमा राज्यको प्रतीक चित्रण गर्ने ब्यानरद्वारा सिक्किम सरकारलाई प्रतिनिधित्व गर्न सकिन्छ।
२०२३ एशिया कप
ढाँचा
प्रतियोगिताको समूह र ढाँचा ५ जनवरी २०२३ मा घोषणा गरिएको थियो, छ टोलीहरू तीनका दरले दुई समूहमा विभाजित गरिएका छन्। कुल १३ खेलहरू खेलिनेछन्, जसमा ६ लीग खेलहरू, ६ सुपर ४का खेलहरू, र १ फाइनल समावेश गरिएका छन्। छनोट प्रतियोगिता (२०२३ एसिसी पुरुष प्रिमियर कप) को च्याम्पियन नेपाल, भारत, र पाकिस्तानलाई समूह 'क' मा राखिएको छ, जबकि डिफेन्डिङ च्याम्पियन श्रीलङ्का समूह ख मा बङ्गलादेश र अफगानिस्तानसँग राखिएको छ। प्रत्येक समूहबाट शीर्ष दुई टोलीहरू सुपर ४ मा पुग्नेछन्। त्यहाँबाट, शीर्ष दुई टोलीहरू फाइनलमा एक अर्कासँग खेल्नेछन्।
जटायु
जटायु रामायणको एक प्रसिद्ध पात्र (चरा, गिद्ध) हो।
जब राम र लक्ष्मण सीताको खोजीमा त्याहाँ पुगे, जटायु ले नै सीता हरणको पूरा विवरण दिए।
पश्चिम जर्मनी
पश्चिम जर्मनी, आधिकारिक रुपमा संघीय गणतन्त्र जर्मनी (FRG; Bundesrepublik Deutschland ), अनौपचारिक रुपमा यसलाई बोन गणतन्त्र पनि भनिन्थ्यो, २३ मे १९४९ मा गठन भएको र ३ अक्टोबर १९९० मा पूर्व जर्मनी विलय भएर जर्मन पुनः एकीकरण नहुदा सम्म प्रचलित नाम थियो। शीतयुद्ध को समयमा, पश्चिम जर्मनी पश्चिमी ब्लकको हिस्सा थियो। पश्चिम जर्मनीमा दोश्रो विश्व युद्धमा तीन मित्र राष्ट्र संयुक्त राज्य अमेरिका, संयुक्त अधिराज्य र फ्रान्सद्वारा नियन्त्रित र प्रशासित क्षेत्रहरू थिए। यसको प्रादेशिक राजधानिक बोन शहर थियो।
मृदगलोपनिषद
मृदगलोपनिषद ॠग्वेदीय शाखा को अन्तर्गत एक उपनिषद हो। यो उपनिषद संस्कृत भाषामा लिखित छ। येसको रचियता वैदिक काल को ऋषिहरु हुन् भन्ने मानिन्छ तर मुख्यत वेद व्यासलाई उपनिषदहरूको लेखक मानिन्छ।
अविश्वास प्रस्ताव
अविश्वास प्रस्ताव (वैकल्पिक रूपमा अविश्वासको मत) संसदीय प्रक्रियामा पारम्परिक रूपमा विपक्षीद्वारा (कुनै अवस्थामा सरकारलाई समर्थन दिएको दलबाट नै) संसदमा सरकारलाई गिराउने वा कमजोर गर्ने उद्देश्यले पेश गरिने एक संसदीय प्रस्ताव हो। यस प्रस्तावलाई एक नयाँ संसदीय मतदानद्वारा पारित वा अस्वीकृत गरिन्छ।
इतिहास
पहिलो अविश्वास प्रस्ताव सन् १७८२ मार्चमा पेश गरिएको थियो जब अमेरिकी क्रान्तिकारी युद्धमा योर्कटाउनमा बेलायतको हारको खबर प्राप्त थियो भने बेलायतको संसदले वर्तमान मन्त्रीहरूलाई अब विश्वास गरिँदैन भनेर मत दिएका थिए। १९औँ शताब्दीको प्रारम्भमा रोबर्ट पिल जस्ता प्रधानमन्त्रीहरूलाई संसदीय बहुमत बिना शासन गर्ने प्रयास असफल साबित भएपछि १९औँ शताब्दीको मध्यसम्म बेलायतमा अविश्वासको प्रस्तावबाट सरकार ढाल्ने क्षमता दृढतापूर्वक स्थापित भएको थियो।
संयुक्त अधिराज्यमा ११ जना प्रधानमन्त्रीहरू अविश्वासको प्रस्ताव मार्फत पदमुक्त भएका थिए। सन् १९२५ पश्चात् अविश्वास प्रस्तावबाट प्रधानमन्त्रीबाट पदमुक्त भएको व्यक्ति जेम्स क्यालेघान हुन्।
आधुनिक समयमा दुई दलीय प्रजातान्त्रिक देशमा कुनै पनि अविश्वास प्रस्ताव पारित हुनु एक अपेक्षाकृत दुर्लभ घटना मानिन्छ। लगभग सबै मामिलामा एक बहुसङ्ख्यक दलको लागि अविश्वास प्रस्ताव पराजित गर्न अनुशासन नै पर्याप्त हुन्छ। जुन मामिलामा अविश्वास प्रस्ताव पारित हुन्छ, त्यसमा सामान्यतया त्यो मामिलामा सत्तारुढ दलको सामान्य बहुमत हुन्छ र उप-चुनाव वा दलबदलद्वारा सरकार ढल्न सक्छ, जस्तो सन् १९७९ मा बेलायतमा क्यालेघान सरकार एक मत नपुगेर ढलेको थियो जसबाट ब्रिटेनमा आम चुनाव सम्पन्न भएपछि मार्गरेट थ्याचरको सरकार चुनिएकोो थियो।
अविश्वास प्रस्ताव बहुदलीय प्रणा‍लीहरूमा सामान्य हुन्छ जसमा एक अल्पसङेख्यक दललाई गठबन्धन सरकार बनाउन पर्छ। यो एक यस्तो स्थितिमा पैदा हुन सक्छ जसमा कयौँ अल्पकालिक सरकारहरू बन्छन्, किनकी दलीय ढाँचा साना दलको सरकार बनाउने साधनको बिना एक सरकार ढाल्ने क्षमता दिन्छ। फ्रान्सको चौँथो गणतन्त्र र जर्मनीको वेमर गणतन्त्रको अस्थिरताको लागि यस्तो स्थितिलाई नै कारण मानिन्छ। यसै स्थिति हालको दिनमा सन् १९५० को दशक देखि सन् १९९० को दशकको बीचमा  इटाली, इजरायल र जापानमा देखिएको थियो।
सङ्क्षिप्त विवरण
सामान्यरूपमा जब संसदमा अविश्वास प्रस्ताव पारित हुन्छ वा विश्वास मत लिन प्रधानमन्त्री असफल हुन्छन्, तब सरकारले दुई तरिकाबाट प्रतिक्रिया व्यक्त गर्न सक्छ:
राष्ट्रपति प्रणाली
राष्ट्रपति प्रणाली अन्तर्गत व्यवस्थापिकामा कहिले काँही अविश्वास प्रस्ताव पेश गरिन्छ। सन् १९५० मा संयुक्त राज्य अमेरिकाको विदेश सचिव डिन एचेसन विरुद्ध अविश्वासको प्रस्ताव गरिएको थियो भने अमेरिकी महान्याधिवक्ता अल्बर्टो गोन्जालिस विरुद्ध पनि प्रस्ताव पेश गर्ने प्रयास भएको थियो तर यी प्रस्तावहरूको प्रतीकात्मक प्रभाव मात्र रहेको थियो। राष्ट्रपती शासन प्रणालीमा पनि सामान्यतया महाभियोगको प्रक्रिया हुन्छ जसद्वारा कुनै पनि कार्यकारी या न्यायिक अधिकारीलाई बर्खास्त गर्न सकिन्छ।
जापानको झण्डा
जापानको झण्डा एउटा आयताकार सेतो रङ हो जसको केन्द्रमा रातो गोलाकार छ।
गाइबान्धा जिल्ला
गाइबान्धा (গাইবান্ধা জেলা) बाङ्लादेशको उत्तरी क्षेत्रमा पर्ने एक जिल्ला हो। यो जिल्ला रङ्पुर विभागमा अवस्थित छ। यस जिल्ला उत्पत्ति हुनु भन्दा अघि यो गाइबान्धा उप-जिल्लाको रूपमा रहेको थियो। यस जिल्ला पहिला भवानीगञ्ज भन्ने गरिन्थ्यो भने सन् १८७५ मा यसको नाम गाइबान्धा राखिएको थियो। गाइबान्धा सन् १९८४ फेब्रुअरी १५ का दिन जिल्ला घोषित भएको थियो।
भूगोल
यो जिल्ला २५°०२' देखि २५°३९' उत्तर अक्षांश र ८९°११' देखि ८९°४६' पुर्व देशान्तरणमा अवस्थित छ । मेहेरपुर जिल्लाले बङ्गलादेशको कुल क्षेत्रफल मध्ये २१७९.२७ वर्ग किलोमिटर ओगटेको छ । यस जिल्लालाई कुरीग्राम र रङ्गपुर जिल्लाले उत्तरबाट घेरेका छन् भने यस जिल्लाको दक्षिणमा बगडा जिल्ला रहेका छन् । त्यस्तै गरी जमलपुर जिल्लाले पुर्वमा र दिनाजपुर जिल्लाले पश्चिमबाट घेरेको छ । यस जिल्लामा जमुना, ब्रह्मपुत्र, टिस्टा, आदि जस्ता देशकै प्रमुख नदिहरू रहेका छन् ।
अर्थतन्त्र
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ६५.०८% मानिसहरू संलग्न छन् । यस जिल्लाका मानिसहरू अन्य जस्तै २.२४% मजदुरी, व्यापार र उद्योगमा ०.३९%, वाणिाज्यमा ११.८५%, सञ्चार र यातायातमा ४.२२%, रेमिटेन्समा ०.२२%, सरकारी कार्यलयहरूमा ६.५८% ,धर्म सेवामा ०.१७% र अन्यमा ८.६३% रहेका छन् । यस जिल्लामा उव्जाउ योग्य भूमि १६०३९७ हेक्टर रहेको छ । यस जिल्ला मुख्य रूपमा धान, मकै, जुट, उखु, आली आदि खाद्यान्नको उत्पादन हुन्छ । यस जिल्लामा २७७ पोल्ट्रि फार्म, २७३ दूध सङ्कलन केन्द्र, ५ ह्याचरी रहेका छन् ।
जनसङ्ख्या
सन् २०११ को राष्ट्रिय जनगणना अनुसार यस जिल्लाको कुल जनसङ्ख्या २४,३०६,२७ रहेको छ जसमध्ये पुरुषको जनसङ्ख्या १२,३०९,३८ रहेको छ भने महिलाको जनसङ्ख्या ११,९९६,८९ रहेको छ । धर्मका आधारमा यस जिल्लामा इस्लाम धर्मका मानिसहरूको जनसङख्या १९,७७७,७८ रहेको भने हिन्दु धर्मको जनसङ्ख्या १५,३६,१४ छ । त्यस्तै गरी इसाईको जनसङ्ख्या ३०४ र अन्य धर्मका मानिसहरूको जनसङ्ख्या ४२७६ रहेको छ ।
छथर गाउँपालिका
नेपालमा ७४४ स्थानीय तह लागू हुँदा तेह्रथुम जिल्लामा साविकका हमरजुङ, ओख्रे, सुदाप, फाक्चामारा, पञ्चकन्यापोखरी, हमरजुङ र आङदिम गाउँ विकास समितिहरूलाई समेटेर छथर गाउँपालिका बनाइएको हो । यस गाउँपालिकालाई ६ वडामा विभाजन गरिएको छ । यस गाउँपालिकाको कूल जनसङ्ख्या १३,७१५ रहेको छ । यसको क्षेत्रफल १३३.९३ वर्गकिलोमिटर रहेको छ । यस गाउँपालिकाको केन्द्र साविकको हमरजुङको कार्यालयमा राखिएको छ ।
गाइबान्धा जिल्ला
शिक्षा
यस जिल्लाको कुल साक्षरता दर ३५.७% रहेको छ जसमध्ये पुरुषको साक्षरता दर ४०.९% छ भने महिलाको साक्षरता दर ३०.५% रहेको छ । यस जिल्लामा १ कानुन विषयको क्याम्पस, १ बिएड क्याम्पस, १०४ क्याम्पस, १ प्राविधिक शिक्षण क्याम्पस, १ कृषि तालिम केन्द्र, ४१ गैरसरकारी क्याम्पस, १ युवा विकास तालिम केन्द्र, ३४१ माध्यमिक विद्यालय, १३१७ प्राथमिकता विद्यालय, ९० सामुदायिक विद्यालयहरू रहेका छन् जसमध्ये गाईबान्धा सरकासी छात्र उच्च विद्यालय (१८८५), जमरबारी उच्च विद्यालय (१९०३), सघाटा पाईलट उच्च विद्यालय (१९०४), गोविन्दागञ्ज उच्च माध्यमिक विद्यालय (१९१२), गाईबान्धा इस्लामी उच्च विद्यालय (१९१४), हरीपुर बिबिएस सरकारी छात्रा विद्यालय (१९१४), तुल्सीघाट उच्च विद्यालय (१९१७) आदि यहाँका उत्कृष्ट विद्यालय तथा शिक्षण संस्थाहरू हुन् ।
प्रशासन
गाइबान्धालाई पहिला भवानीगञ्जको नामले चिनिन्थ्यो। भवानीगञ्ज उप-विभागको स्थापना २१ अगस्ट १८५८ भएको थियो। यस उप-विभागको मुख्यालय १८७५ मा गाइबान्धामा स्तानान्तरण गरिएको थियो जब भवानीगञ्ज क्षेत्रलाई नदीको किनार भएका कारण नाश भएको थियो। गाइबान्धा सहरलाई सन् १९२३ मा नगरपालिकामा परिणत गरिएको थियो भने यसलाई सन् १९६० मा पुनः सहर समितिमा परिवर्तन गरिएको थियो। त्यसपछि यस सहरलाई सन् १९८४ मा जिल्ला रूपमा अस्तित्वमा ल्याइएको थियो। यस जिल्लामा ७ उप-जिल्लाहरू रहेका छन् जुन ८२ सङ्घीय परिषद्, १२४४ गाउँमा विभाजित छन्। ७ उप-जिल्लाहरू मध्ये गोविन्दागञ्ज (४८१.६६ बर्ग किलोमिटर) सबैभन्दा ठूलो उपजिल्लाको रूपमा रहेको छ जसले जिल्लाको कुल क्षेत्रफल मध्ये २२.१०% क्षेत्रफल ओगटेको छ भने पलाशबाडी (१९०.६७ वर्ग किलोमिटर) सबैभन्दा सानो उपजिल्ला हो।
फाइभजी
फाइभजी (पाँचौ पुस्ता) मोबाइल सेवाको पाँचौ पुस्ताको सञ्चार सेवा हो । यो मोबाइल सेवा फोरजी पश्चात आएको मोबाइल सञ्चार सेवा हो । यस पुस्ताको सेवाबाट उच्च गतिको इन्टरनेट सेवा, सेवामा कम ढिलाई, कम लागत, उच्च सिस्टम क्षमता तथा धेरै उपकरणमा सञ्चार सेवामा लक्षित गरिएको छ । यसको पहिलो चरणको स्पेसिफिकेशनको रिलिज १५ सन् २०१९ को अप्रिलमा सम्पन्न हुने र यसबाट प्रारम्भिक व्यावसायिक सञ्चालन तथा कार्यान्वयन हुने रहेको छ ।
पुलिकट ताल
पुलिकट ताल भारतको आन्ध्र प्रदेश र तमिलनाडुको सिमानामा अवस्थित ताल हो।
शेषनारायण
शेषनारायण एउटा गाउँ र पूर्व गाउँ विकास समिति हो जुन अहिले मध्य नेपालको बागमती प्रदेश को काठमाडौं जिल्लाको दक्षिणकाली नगरपालिकाको एक हिस्सा हो। 1991 नेपालको जनगणनाको समयमा यसको जनसंख्या 2,867 थियो र यसमा 521 घरपरिवारहरू थिए। यो ठाउँ शेषनारायण मन्दिरको लागि चिनिन्छ।
न्युजिल्यान्ड विरुद्ध अस्ट्रेलिया २०१५-१६
अस्ट्रेलियाले अहिले ३ देखि २४ फेब्रुअरी २०१६ सम्म न्युजिल्यान्डको भ्रमण गरिरहेको छ । सुरुमा यस भ्रमणमा तिनवटा टेस्ट मात्र खेलिने भनिएको थियो । २०१५ को जुनमा न्युजिल्यान्ड क्रिकेट बोर्डले अस्ट्रेलियन क्रिकेट बोर्डसँगको सहमतिमा दुइवटा टेस्ट र तीनवटा एकदिवसीय अन्तर्राष्ट्रिय खेल हुने तय गर्यो । यहि निर्णय अनुसार २०१५ को अगस्टमा खेल तालिका सार्वजनिक गरियो । २०१५ को डिसेम्बरमा न्युजिल्यान्डका कप्तान ब्रेन्डन म्याकुलमले यसै शृङ्खलापछि सबै प्रकारका अन्तर्राष्ट्रिय क्रिकेटबाट सन्यास लिने घोषणा गरे ।
खेलाडीहरू
पहिलो एकदिवसीय खेलमा जेम्स फौल्कनर घाइते भएपछि उनलाई टिमबाट हटाइएको छ । उनको स्थानमा मार्कस स्टोइनिसलाई टिममा बोलाइएको छ। केन रिचार्डसन घाइते भएपछि अन्तिम दुई एकदिवसीयमा उनको स्थानमा जोयल परिसलाई टिममा बोलाइएको थियो ।
बाह्य कडीहरू
/ref> केन रिचार्डसन घाइते भएपछि अन्तिम दुई एकदिवसीयमा उनको स्थानमा जोयल परिसलाई टिममा बोलाइएको थियो ।
भारुण्ड (प्राचीन चरा)
भारुण्ड एक प्राचीन पन्छी हो । महाभारत भीष्म पर्व अध्याय ७ मा भारुण्ड नामक पक्षीको उल्लेख छ । भारुण्डको भुँडी एउटै भए पनि मुख दुईवटा थियो ।
हिरण्यकश्यप लाई मरेपछि पनि जब नृसिंह को क्रोध शान्त नहुँदा तब भारुण्डले नृसिंहलाई आफ्नो पन्जामा समाएर आकाशमा लिएर उडेको थियो ।
कथा
एकदिन समुद्र किनारमा टहलिरहँदा अमृत–फल भेटियो । जुन समुद्रको लहरले किनारामा ल्याइ पुर्‍याएको थियो । त्यस फललाई खाँदै उसको एउटा मुखले भन्यो–" मैले समुद्रको लहरले किनारामा बगाएर ल्याएका संयौ अमृततुल्य फल खाएको छु तर यस फलको स्वाद त दिव्य तथा विलक्षण छ । यो देववृक्षको फल पो हो कि ? यस्तो स्वादिलो फल मैले आजसम्म खान पाएको छैन ।" पहिलो मुखको यस प्रकारको कुरा सुनेर दोस्रो मुखले भन्यो– " भाइ, यदि यो फल तिमीले भनेजस्तो स्वादिलो छ भने अलिकति मलाइ पनि देऊ । म पनि यसको स्वाद चाखूँ ।"  यो सुनेर पहिलो मुखले हाँस्दै भन्यो– " हाम्रो त एउटै भुँडी छ, जुन मुखले खाए पनि पेटमैं जाने त हो नि । यो मुखले खाए पनि त्यो मुखले खाएपनि भर्ने त पेट नै हो । त्यसैबाट तिमी तृप्ति लेऊ । अलग–अलग दुई मुखले किन खानुपर्‍यो ? बरु उब्रेको भाग हाम्रो प्रियतमालाई दिउँ, उसले पनि यसको स्वाद चाखेर सन्तुष्ट भएमा हाम्रो भलो हुन्छ ।